20 Απριλίου 2024

**Θέμα: Ανοιχτή Πρόσκληση για κατάθεση πρότασης παρουσίασης στην Παιδική Σκηνή**

Με χαρά ενημερώνουμε ότι το **Nicosia Book Fest 2024** θα διοργανωθεί για 9η συνεχή χρονιά στις **04-06 Οκτώβριου 2024** στο **Πάρκο Ακρόπολης**.

Θα συμμετέχουν πέραν των 50 οργανισμών με περίπτερα – εκδοτικοί οίκοι, βιβλιοπωλεία, ενώσεις συγγραφέων, πανεπιστήμια, βιβλιοθήκες, ξένα πολιτιστικά ιδρύματα και πρεσβείες – θα παρουσιαστούν πέραν των 40 συγγραφέων στις διάφορες σκηνές παρουσιάσεων – λογοτεχνική και παιδική – θα γίνουν εκπαιδευτικά εργαστήρια, ενώ στην κεντρική σκηνή του Φεστιβάλ θα παρουσιαστούν μουσικές και θεατρικές παραστάσεις. Επιπρόσθετα στο χώρο του Φεστιβάλ θα λειτουργήσουν ειδικά περίπτερα για συγγραφείς στα οποία μπορούν να παρουσιάζουν τα έργα τους στο κοινό, ενώ σε πολλά περίπτερα βιβλιοπωλείων και εκδοτών θα υπάρχει ειδικό πρόγραμμα για την παρουσία άλλων συγγραφέων. Σημειώνουμε ότι η είσοδος στο φεστιβάλ και η συμμετοχή σε όλες τις δράσεις είναι εντελώς δωρεάν.

Στο φεστιβάλ δημιουργούμε ειδικά διαμορφωμένο χώρο παρουσιάσεων Παιδικής Λογοτεχνίας και λογοτεχνικών δραστηριοτήτων για παιδιά ο οποίος λειτουργεί παράλληλα με το πρόγραμμα για ενήλικες.

Απευθύνουμε ανοιχτή πρόσκληση σε άτομα ή φορείς που επιθυμούν να καταθέσουν πρόταση παρουσίασης στην Παιδική Σκηνή για τις παρουσιάσεις του Σαββατοκύριακου 05-06 Οκτωβρίου 2024. Συνολικά παρουσιάζονται 18 παιδικές παρουσιάσεις κατά το διήμερο Σαββατοκύριακο του φεστιβάλ.

Προτάσεις μπορούν να καταθέσουν συγγραφείς, εκπαιδευτικοί, ψυχαγωγοί παιδιών, καλλιτέχνες οι οποίοι επιθυμούν να παρουσιάσουν στην παιδική σκηνή του φεστιβάλ 40λεπτο πρόγραμμα εμπνευσμένο από το παιδικό βιβλίο.

Προτρέπουμε όπως ο τρόπος παρουσίασης να είναι διαδραστικός και δημιουργικός και να περιλαμβάνει διάφορα μέσα (για παράδειγμα μουσική, δημιουργικές κατασκευές, χορό, θεατρικό παιχνίδι, παρουσιάσεις, εργαστήρια παιχνίδι γνώσεων).

Στην κατάθεση της πρότασής σας, λάβετε υπόψη ότι η Παιδική Σκηνή το 2024 θα στηθεί σε ελαφρώς υπερυψωμένη εξέδρα (80 εκατοστών περίπου) μεγέθους 7 Χ 4 μέτρα. Θα παρέχεται σύστημα μικροφωνικής με δυνατότητα χρήσης και ασύρματων μικροφώνων και ψειρών. Στην περίπτωση χρήσης μουσικών οργάνων, προβλέπεται η απαραίτητη καλωδίωση μετά από συνεννόηση ενώ τα μουσικά όργανα είναι ευθύνη των παρουσιαστών.

Λάβετε επίσης υπόψη ότι τα άτομα ή φορείς που θα επιλεγούν να παρουσιάσουν στην Παιδική Σκηνή θα φέρουν **αποκλειστική ευθύνη για την πώληση των βιβλίων του με την ολοκλήρωση της παρουσίασης τους**. Γι’ αυτό το σκοπό θα πρέπει οι επιλεχθέντες να φροντίσουν να εξασφαλίσουν αντίτυπα της έκδοσής τους, για την μεταφορά των βιβλίων στον χώρο και την πώλησή τους εντός της διάρκειας της παρουσίασης τους.

Προσβλέπουμε στη συνεργασία μαζί σας για να προωθήσουμε το βιβλίο και τους δημιουργούς του ακόμα πιο ψηλά στη συνείδηση του φιλοαναγνωστικού κοινού προσφέροντας ποιοτικές δράσεις με εκπαιδευτικό αλλά ταυτόχρονα και ψυχαγωγικό περιεχόμενο.

Με εκτίμηση

Οργανωτική Επιτροπή Φεστιβάλ

**Παρακαλούμε όπως οι προτάσεις περιλαμβάνουν απαραιτήτως τις ακόλουθες πληροφορίες (λάβετε υπόψη ότι σε περίπτωση επιλογής της πρότασής σας τα στοιχεία τα οποία θα συμπληρώσετε πιο κάτω θα χρησιμοποιηθούν για το στήσιμο της αντίστοιχης σελίδας στην προώθηση της δράσης στην ιστοσελίδα της διοργάνωσης.**

|  |  |
| --- | --- |
| **ΠΡΟΤΑΣΗ ΠΑΡΟΥΣΙΑΣΗΣ ΣΤΗΝ ΠΑΙΔΙΚΗ ΣΚΗΝΗ ΤΟΥ NICOSIA BOOK FEST 2022** | |
| **Ονοματεπώνυμο ατόμου/ατόμων, φορέα που θα παρουσιάσει** |  |
| **Άτομο επικοινωνίας** |  |
| **Τηλέφωνο επικοινωνίας** |  |
| **Email** |  |
| **Social Media Links (facebook)** |  |
| **Σύντομο βιογραφικό παρουσιαστών, συγγραφέα (250 λέξεις έκαστος)** |  |
| **Τίτλος παρουσίασης και σύντομη περιγραφή** (μαξ 30 λέξεις) όπως θα αναγραφεί στο πρόγραμμα σε περίπτωση επιλογής της πρότασής σας |  |
| **Περιγραφή παρουσίασης**   * **Αναφέρετε το βιβλίο από το οποίο είναι εμπνευσμένη** * **Ποιος ο στόχος της παρουσίασης** * **Σε ποιες ηλικίες απευθύνεται;** |  |
| **Μέθοδος Παρουσίασης**   * **Με ποιους τρόπους θα παρουσιαστεί** * **Ποια υλικά/μέσα θα χρησιμοποιηθούν;** |  |
| **Υλικοτεχνικός Εξοπλισμός που απαιτείται για την υλοποίηση**   * **Γραφική Ύλη** * **Κατασκευές** * **Τραπέζι(α) στο χώρο της παρουσίασης** * **Σύστηματα μικροφωνικής** * **Μουσικά όργανα-σύστημα ήχου** |  |
| **Διάρκεια παρουσίασης** (δεν πρέπει να ξεπερνά τα 40 λεπτά) |  |